DOI - Clifton Fenech .td_uid_2_61ef95be1c69c_rand.td-a-rec-img{text-align:left}.td_uid_2_61ef95be1c69c_rand.td-a-rec-img img{margin:0 auto 0 0} B'investiment ta' €12-il miljun se jsir investiment f'faċilità ġdida għal negozji żgħar u medji, li mistenni jindirizza n-nuqqas ta' spazju minn fejn joperaw. Waqt konferenza tal-aħbarijiet li għaliha attenda l-Ministru għall-Ekonomija Silvio Schembri, ġie spjegat li fuq medda art ta' 14,000 metru kwadru, permezz ta' Indis Malta se tkun qed tinbena faċilità ġdida fuq tliet livelli. Ix-xogħlijiet fuq is-sit se jkunu finalizzati fl-ewwel kwart tal-2024 u t-tender għax-xogħlijiet ta' kostruzzjoni se joħroġ ix-xahar id-dieħel. Ingħad li diġa' ħarġet is-sejħa pubblika għat-tindif u għat-tħaffir tas-sit u se jsir titjib fl-infrastruttura tat-triq sabiex tittejjeb l-aċċessibbiltà. MEI Negozji li jikkwalifikaw għall-ispazju jista' jkollhom taqsima dedikata għall-operat tagħhom u oħra li tospita l-aspett amministrattiv tan-negozju minħabba l-mod kif is-sit qed jinbena, f'forma ta mazzanine, li joħloq spazju li bażikament jilħaq il-bżonnijiet tan-negozji. Ġie spjegat li: Fil-pjan terran se jkunu qed jinbnew 22 unit li bejniethom se joħolqu madwar 5,800 metru kwadru ta' spazju industrijali ġdid Tmien units oħra li se jinbnew fil-livelli ta' fuq se joħolqu madwar 4,200 metru kwadru ieħor Filwaqt li se jkun hemm livell ieħor taħt l-art fuq medda ta' 6,800 metru kwadru, li jintuża bħala garaxx bi spazju għal madwar 140 karozza Schembri spjega li l-kriterji ewlenin li se nkunu qed inħarsu lejhom f'sens ta' eliġibilità huma li fil-pjanijiet preżentati, in-negozji għandu pjan li joħloq impjiegi ġodda, li l-attività tagħhom hija ta' benefiċċju għall-ekonomija u li l-ħidma ssir ġo żoni industrijali. Il-Ministru għall-Ekonomija qal li għal snin twal is-sit identifikat kien mitluq u jintuża biss b'mod illegali għal rimi ta' skart li kien jikkawża spiża kbira għal Indis Malta li kienet kull darba toqgħod tnaddaf wara l-abbuż irresponsabbli. Qal ukoll li dan l-investiment jagħmel parti mill-programm infrastrutturali ta' investiment industrijali ta' €470 miljun. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61ef95be1ce9b_rand.td-a-rec-img{text-align:left}.td_uid_3_61ef95be1ce9b_rand.td-a-rec-img img{margin:0 auto 0 0}